tdax - txar - istixana daxilində və xaricində olan temperatur fərqidir. tdax - qış aylarında istixana daxilində bitki üçün tələb olunan sutkalıq temperatur °C, txar - isidilmə dövründə istixana xaricində həmin ərazi üçün xarakterik olan ən aşağı (minimum) sutkalıq temperatur selsi dərəcəsi.

Ki - istixananın müxtəlif örtük materialından asılı olaraq istilik itirmə əmsalı (təcrübə-sınaq işləri nəticəsində müəyyən olunmuş rəqəm olub, xüsusi cədvəllərdən götürülür), kilokalori/kvadrat metr selsi dərəcəsi.

Düstur 4.10 saylı formula ilə istixananın isidilməsi üçün tələb olunan istilik sərfinin hesablanması aşağıdakı misalda verilmişdir.

Misal 1. Fərz edək ki, Gəncə-Qazax zonasında anqar tipli pomidor becərilən qış istixanasının isidilməsi üçün tələb olunan istilik sərfinin hesablanması tələb olunur. Burada istixana su ilə isidilir (qazanxana vasitəsilə) və örtük materialı qalınlığı 4 millimetr olan tək qat polikarbonatdır. İstixananın uzunluğu 10 metr, eni 5 metr və hündürlüyü 3 metr təşkil edir.

Hesablama aşağıdakı qaydada aparılır:

1) Əvvəlcə S - istixananı istilik itirən bütün tərəflərinin (üst və yan tərəflərin cəmi) səthinin sahəsi hesablanır

𝑺=𝟐∙𝒉∙(𝒂+𝒃)+(𝒂∙𝒃)
Düstur 4.11. İstixananı istilik itirən bütün tərəflərinin səthinin sahəsinin hesablanması
Burada:
a - istixananın uzunluğu, metr
b - istixananın eni, metr
h - istixananın hündürlüyü, metr

Burada - 2∙ℎ∙(𝑎+𝑏) ifadəsi iki yan tərəflərin, arxa və qabaq tərəflərin sahəsini, (𝑎∙𝑏) ifadəsi isə üst tərəfin sahəsini göstərir.

Onda verilmiş rəqəmlər əsasında istixananın istilik itirən bütün tərəflərinin (üst və yan tərəflərin cəmi) səthinin sahəsi 140 kvadrat metr təşkil edir:

𝑺=𝟐∙𝟑∙(𝟏𝟎+𝟓)+(𝟏𝟎∙𝟓)=𝟏𝟒𝟎 𝒎𝟐

Ki - qiyməti aşağıdakı cədvəldən götürülür.

Örtük materialı | İstilik itkisi, kkal/kvadrat metr dərəcə selsi
Qalınlığı 4 millimetr olan təkqat polikarbonat | 3,3
Qalınlığı 8 millimetr olan təkqat polikarbonat | 2,8
Qalınlığı 16 millimetr olan təkqat polikarbonat | 2
Qalınlığı 3 millimetr olan təkqat şüşə | 5,2
Təkqat polietilen | 8,6
İkiqat polietilen | 5

Cədvəl 4.1. İstixananın müxtəlif örtük materialından asılı olaraq istilik itirmə əmsalı (Ki)