Bitki mühafizə vasitələri kimyəvi və bioloji mənşəli olur. Kimyəvi mənşəli bitki mühafizə vasitələri dedikdə pestisidlər başa düşülür. Bioloji mənşəli bitki mühafizə vasitələrinə isə orqanizmlərə qarşı olan xeyirli orqanizmlərin (bakteriya, göbələk, və s.) özlərindən və onların həyat fəaliyyətinin məhsullarından alınan biopreparatlar, habelə fitonsidlər (bitkilərdən hazırlanan dərmanlar) aid edilir.

Bağçılıqda bitkilərin zərərli orqanizmlərdən qorunması məqsədi ilə istifadə olunan pestisidlər, bioloji preparatlar, canlı faydalı orqanizmlər və texniki vasitələr əhəmiyyətli yer tutur.

2.3. Bağçılıqda zərərverən orqanizmlərə qarşı istifadə olunan pestisidlər haqqında ümumi məlumat Bitkilərin zərərverici, xəstəlik və alaq otlarından mühafizəsi məqsədi ilə kimyəvi üsuldan geniş istifadə olunur. Bizə məlumdur ki, pestisidlər - zərərli orqanizmlərə qarşı mübarizə məqsədi ilə istifadə edilən zəhərli kimyəvi maddələrdir. Pestisidlər - bitkilərin mühafizəsində tətbiq edilən kimyəvi vasitələrdir (pest - zəhər, sideo - öldürərəm, Şəkil 2.2 və Şəkil 2.3). Bağçılıqda rast gəlinən əsas zərərverən orqanizmlərə qarşı aşağıdakı pestisid qruplarından istifadə edilir: • Herbisidlər - alaq otlarına qarşı; • Bakterisidlər - bakteriyalara qarşı; • Funqisid - parazit göbələklərə qarşı; • İnsektisidlər - həşəratlara qarşı; • Akarisidlər - gənələrə qarşı; • Rodensidlər - gəmiricilərə qarşı istifadə olunur. Bağçılıqda istifadə edilən pestisidlərin səmərəliliyini təmin etmək üçün aşağıdakı şərtlərə riayət etmək lazımdır: | Şəkil 2.2. Kağız qablaşdırmada toz şəkilli funqisid Şəkil 2.3. Plastmas qablarda maye formalı insektisid

- Preparatın düzgün seçilməsi və tətbiqi norması;
- İqlim şəraiti və torpağın vəziyyəti (belə ki, herbisidlərin quru və az məhsuldar torpaqlarda təsiri azaldığı halda məhsuldar və nəm torpaqlarda artır);
- Mübarizə tədbirlərinin aparılması vaxtının düzgün seçilməsi;