Burada:
Ln - istixanada olan lentlərin sayı, ədəd
P - ümumi planlaşdırılan bitkilərin sayı, ədəd
3) İstixanada lentlər arası məsafələrin cəmi aşağıdakı kimi tapılır (Düstur 4.3):
M = Ln ⋅ k = 63 ⋅ 1 = 63 m
Düstur 4.3. Lentlər arası məsafənin hesablanması
Burada:
M - lentlər arası məsafələrin cəmi, metr
K - lent arası məsafə, k=1 metr

İstixananın orta hissəsində olan lentlər arası 1 metr məsafənin üzərinə 2 metr əlavə etməklə ana yol (3 metr) saxlanılır və 1 metr yan tərəfdən (digər yan tərəf üçün keçid yol lentlər arası məsafədə hesablanmışdır) keçid yolu qoyulur. Bu rəqəmlər və lentlər arası məsafələrin cəmi toplanır, yol şəbəkəsinin uzunluğu (istixananın uzununa boyunca) hesablanır (Düstur 4.4).

𝑳𝒚𝒐𝒍=𝑴+𝟐+𝟏=𝟔𝟑+𝟐+𝟏=𝟔𝟔 𝒎
Düstur 4.4. Yol şəbəkəsinin uzunluğunun hesablanması

Burada: Lyol-istixanada yol şəbəkəsinin uzunluğu (istixananın uzununa boyunca)

4) İstixananın invertar sahəsi üzrə uzunluğu (daxili) aşağıdakı kimi tapılır (Düstur 4.5):

𝑨= 𝑴∙𝒃 + 𝑳𝒚𝒐𝒍= 𝟔𝟑∙𝟎.𝟖+𝟔𝟔=𝟏𝟏𝟔.𝟒 𝒎
Düstur 4.5. İstixananın invertar sahəsi üzrə uzunluğunun hesablanması

Burada:

A - istixananın invertar sahəsi üzrə daxili uzunluğudur, metr

B - lentin eni, b=0.8 metr. Burada lentin eni lendə olan cərgəarası məsafəyə bərabər qəbul edilir. Çünki, bitkilər cərgəarası məsafə gözlənilməklə şərti olaraq lentin tam kənarından düz xətt ilə əkilir.

5) Hesabatını apardığımız istixanada lentlər eninə yerləşdirilmişdir (Şəkil 4.1). Lentlərin yuxarı və aşağı hissəsindən 1 metr keçid üçün yol saxlanmasını və lentin uzunluğunu (100 metr) nəzərə alaraq istixananın invertar sahəsi üzrə eni (daxili) aşağıdakı kimi tapılır (Düstur 4.6):

𝑩= 𝒍+𝟐=𝟏𝟎𝟎+𝟐=𝟏𝟎𝟐 𝒎
Düstur 4.6. İstixananın invertar sahəsi üzrə eninin hesablanması

Burada:

B - istixananın invertar sahəsi üzrə daxili eni, metr

l - lentin uzunluğu, metr

6) İstixananın daxili uzunluğu və eni məlum olduqdan sonra, onun invertar sahəsi hesablanır (Düstur 4.7):