Çoban yastığı (romaşka) Bir hissə qurudulmuş xırdalanmış xammala 10 hissə isti su əlavə edilir, 12 saat saxlanılır. Süzəndən sonra 5 dəfə miqdarında duruldulur. Sorucu ziyanvericilərə, mişarçı həşərat (pililşik) sürfələrinə qarşı çilənilir (Şəkil 2.13). Boymadərən (tıseçelistnik) Çiçəkləyən vaxtı yığılır və qurudulur. Xırdalanmışından 800 qram götürülərək suda qaynadılır, yarım saat saxlanılır, 10 litr suda 2 gün qalır. Mənənə, ballıca, alma güvəsi və yarpaq yeyən zərərvericilərə qarşı mübarizə aparılır (Şəkil 2.14). Tütün Döyülür, toz halına salınır. 100 qram tütün tozuna 200 qram əhəng tozu qarışdırılaraq soğan cərgələrinin kənarına soğan milçəyinə qarşı torpağa səpilir. Sarımsaq Cövhər (40-50 qram 10 litr suda qaynadılır, istifadə edəndə 20-30 qram təsərrüfat sabunu əlavə edilir) ilə mənənəyə, hörümçək gənəsinə, mişarçı həşərata qarşı mübarizə aparılır. Qarışqanın çox gedib-gəldiyi yerə sarımsaq dilimləri qoyduqda onlar həmin yerdə bir də görsənmir. 50-150 qram sarımsaq ət maşınından keçirilir və ya həvəng-dəstədə əzilir, 10 litr suda həll edilir, süzülür hər 5-6 gündən bir pomidor bitkisinə çilənir. Makrosporioz, fitoftora, strik xəstəliklərinə qarşı istifadə edilir. At əvəliyi Qazılaraq kökü çıxarılır. 300 qram xırdalanmış xammala 10 litr isti su əlavə edilir. 2-3 saat saxlanılır. Çiyələkdə mənənə, gənəyə qarşı istifadə edilir (Şəkil 2.15). | Şəkil 2.13. Çoban yastığı Şəkil 2.14. Boymadərən Şəkil 2.15. At əvəliyi