3.3.4. Havalandırma və soyutma sistemlərini təşkil edən avadanlıqlar Havalandırma sistemi istixana daxilində istilik və rütubət rejimini nizamlamağa imkan verir. İstiхanalarda havalandırma ventilyatorlar vasitəsilə və ya təbii ventilyasiya (pəncə və nəfəsliklər vasitəsilə) ilə həyata keçirilir (Şəkil 3.35 və Şəkil 3.36). İstixanada təbii ventilyasiya хüsusi avtomat qurğu vasitəsilə üst örtüyün bel hissəsinin açılıb-örtülməsi, ya da yan və üst nəfəsliklərin хüsusi dəstəklə açılması yolu ilə baş verir. İstixanada havalandırma sisteminin qurulmasının aşağıdakı üstünlükləri vardır: Bitkilərin çiçəkləmə dövründə normal tozlanmasına və mayalanmanın yaxşı getməsinə şərait yaradır; İstixanada quraşdırılmış ventilyatorlar temperatur yüksəldikdə isti havanın kənarlaşdırılmasına kömək edir; Soyuducu radiatorlardan alınan buxarı yaymaqla istixanada havanın rütubətini normallaşdırır; Bitki ətrafında karbon qazının mübadiləsini intensivləşdirir və fotosintez prosesini yaxşılaşdırır. İsti hava şəraitində istixanada temperatur yüksəldikdə çox funksiyalı soyutma sistemlərinin köməyilə mənfi təsirlər aradan qalxır və mikroiqlim nizamlanır. İstixananın soyutma sistemi aşağıdakı elementlərdən ibarətdir | Şəkil 3.36. Məcburi ventilyasiya

- Müasir istixanalarda süni yağışyağdırma qurğuları quraşdırılır. Onlar aerozol şəklində (xırda duman) təmiz su çiləyərək hava isti keçdikdə istixana daxilində rütubəti normallaşdırır və temperaturu aşağı salır. Bəzən həmin sprinklerlər (yağış yağdıran) vasitəsilə dərman və digər dezinfeksiyaedici məhlullar çilənir;
- İsti havalarda istixana daxilində müxtəlif soyuducu radiatorlar quraşdırılır. Bu radiatorlar istixana daxilində soyuq və nəm hava yaradır. Radiatorlar ventilyatorlarla təchiz edildikdə nəm və soyuq hava istixanada bərabər paylanmış olur;
- Yay fəslində günün yandırıcı şüalarından bitkilərin qorunması üçün istixanalarda tünd rəngli günlüklərdən və çardaqlardan istifadə edilir.