Torpaqsız (hidroponika) əkinin əsas çatışmazlıqları aşağıdakılardır: Torpaqdan fərqli olaraq hidroponika üsulu ilə becərmədə bitki substratdan heç bir bioloji fəal üzvi maddə, vitamin və s. mənimsəmir, məhsuldarlıq, əsasən, kimyəvi mineral gübrələr hesabına formalaşır; Bitki yalnız qidalı su hesabına inkişaf edir, torpaqdan fərqli olaraq gübrə - su xərcləri artır və məhsul baha başa gəlir; Torpaqdan fərqli olaraq süni substratlarda qida maddələrini bitkilər üçün mənimsənilən hala salan, vitamin - ferment (bioloji fəal maddə) sintezində və ümumilikdə mikrobioji proseslərin getməsində fəal rol oynayan xeyirli mikroorqanizmlər olmur və nəticədə qidalılıq dəyəri aşağı olan məhsullar istehsal olunur; Torpaqdan fərqli olaraq hidroponika üsulu ilə becərmədə, mineral gübrələr, o cümlədən, dezinfeksiyaedici kimyəvi maddələr və kökdən verilən pestisidlər birbaşa su ilə bitkiyə verilir, onların tərkibində olan ağır metallar və digər zəhərli (toksik) birləşmələr mütəhərrik hala keçərək mənimsənilir və məhsulda toplanır. Torpaqda isə qeyd olunan zəhərli maddələr mikroorqanizmlər vasitəsilə parçalanır, onlar ferment ifraz edərək həmin zəhərli birləşmələri neytrallaşdırır və onların mənfi təsirini minimuma endirir; Hidroponika üsulu ilə müqayisədə, torpaqda becərilən məhsulun qidalılıq dəyəri yüksək olur və ekoloji cəhətdən təhlükəsiz məhsullar istehsal olunur. | Şəkil 2.30. Dekorativ bitkilərin çiçək və gövdə qırıntılarını substrat kimi istifadəsi Şəkil 2.31. Hidriponika ilə becərmədə substratlardan istifadə

Hidroponikada əkin materialı kimi aşağıdakı bitki mənşəli substratlardan istifadə edilə bilər:

• Kokopit - hind qozunun saçaqları (Şəkil 2.31);
• Xırdalanmış saman və torf qarışığı;
• Ağac qırıntıları;
• Bəzi dekorativ bitkilərin çiçək və gövdə qırıntıları (Şəkil 2.30).