Şəkil 3.2 İstixana (solda) və Parniklərin (sağda) müqayisəli təsviri

3.1.1. İsidilən ləklər Alçaq və sadə quruluşa malik isidilən ləklər dedikdə burada 20-25 gün daha tez faraş məhsul almaq üçün cərgə boyu bitkilərin üstünün qəfəsli və ya qəfəssiz (çərçivəsiz) olmaqla adi polietilen örtüklə örtülməsi başa düşülür. İsidilən ləklər alçaq olub, adətən, hündürlüyü 70-100 santimetr və eni 80-120 santimetr təşkil edir (Şəkil 3.3). Burada müəyyən uzunluqda xüsusi ləklər düzəldilir, erkən yazda (fevralın sonu və ya martın birinci ongünlüyü) şitillər əkilir, ləkin uzunu boyunca bir-birindən aralı, qalın məftil və ya adi metal borular sancılır, ləklərin üstü adi polietilen örtüklə örtülür və kənarları torpaqlanır (Şəkil 3.4). | Şəkil 3.3. İsidilən ləklərin konstruksiyası