Cədvəl 4.1-dən istifadə etməklə hesablama aparılan istixana üçün Ki=3,3 kilokalori/kvadrat metr dərəcə selsi qəbul edilir.

Şərti olaraq, hesabatını apardığımız istixanaya şitillər dekabr ayında köçürülsə, onda istixananın intensiv isidildiyi dövr təxminən 4 ay (dekabr, yanvar, fevral və mart) təşkil etmiş olar. Həmin dövr üzrə istixana daxilində pomidor bitkisi üçün minimum 18 dərəcə selsi temperatur yaratmaq lazım gəlir, Onda tdax=18 dərəcə selsi təşkil edir. Fərz edək ki, hesabatını apardığımız istixananın yerləşdiyi Gəncə-Qazax zonasında, ən soyuq hava şəraitində təxmini olaraq minimum temperatur -10°C dərəcə selsi (regional hidrometereoloji stansiyalardan çox illik məlumatlar əsasında daha dəqiq rəqəm götürmək olar) təşkil edir.

2) Verilmiş şərtə əsasən düstur 4.10 saylı formula ilə istixananın 1 saat (H) ərzində istilik sərfini hesablayaq.

𝑸=𝟏𝟒𝟎∙𝟏∙𝟑.𝟑∙(𝟏𝟖−(−𝟏𝟎))=𝟏𝟐𝟗𝟑𝟔 𝒌𝒌𝒂𝒍/𝒔𝒂𝒂𝒕

Buradan aydın olur ki, sahəsi 50 kvadrat metr, hündürlüyü 3 metr və örtük materialı təkqat polikarbonat (4 millimetr qalınlığında) olan istixanada qış dövründə 1 saat ərzində istilik sərfi 12936 kkal təşkil edir. Əgər həmin ərazidə gün ərzində xarici temperatur dəyişməz qalarsa, onda istixananın sutkalıq (H=24 saat) istilik sərfi 310464 kkal olur.

𝑸=𝟏𝟒𝟎∙𝟐𝟒∙𝟑.𝟑∙(𝟏𝟖−(−𝟏𝟎))=𝟑𝟏𝟎𝟒𝟔𝟒 𝒌𝒌𝒂𝒍/𝒈ü𝒏

Hesabatını apardığımız istixananın qış dövründə 4 ay (dekabr-mart) isidildiyini (H=24 saat x 30 gün x 4 ay) nəzərə alaraq mövsümi istilik sərfi aşağıdakı kimi olur:

𝑸=𝟏𝟒𝟎∙(𝟐𝟒∙𝟑𝟎∙𝟒)∙𝟑.𝟑∙(𝟏𝟖−(−𝟏𝟎))=𝟑𝟕 𝟐𝟓𝟓 𝟔𝟖𝟎 𝒌𝒌𝒂𝒍

Hesablamadan aydın olur ki, sahəsi 50 kvadrat metr, hündürlüyü 3 metr və örtük materialı tək qat polikarbonat (4 millimetr qalınlığında) olan istixanada soyuq qış dövründə pomidor bitkisini istiliklə normal təmin etmək üçün 4 ay ərzində 37 255 680 kkal istilik tələb olunur.

3) Tələb olunan istiliklə istixananı təmin etmək üçün qazanxananın istilik gücü hesablanır (Düstur 4.12):

Düstur 4.12. Qazanxananın istilik gücünün hesablanması

Burada:

Q qazanxana - qazanxananın istilik gücü, kkal/saat

1.3 - əmsal olub, qazanxananın özündə və qazanxanadan istixanaya qədər məsafədə yerləşən boru xətlərində istilik itkisini ifadə edir.

- istixananın ümumi istilik sərfidir (bir neçə istixana olduqca rəqəmlər cəmlənir)

4.12 saylı formula əsasən hesabatını apardığımız istixananın isidilməsi üçün qazanxananın istilik gücü aşağıdakı kimi hesablanır:

𝑸𝒒𝒂𝒛𝒂𝒏𝒙𝒂𝒏𝒂=𝟏,𝟑∙ 𝟏𝟐𝟗𝟑𝟔=𝟏𝟔𝟖𝟏𝟕 𝒌𝒌𝒂𝒍/𝒔𝒂𝒂𝒕