Birtərəfə meyilli xəndəkli parnik (Şəkil 3.12) - bu parniklər ilk dəfə ruslar tərəfindən istifadə olunduğuna görə rus parniki də deyilir. Bu parnik hazırda ən geniş yayılmış parniklərdəndir. Bu tip parniklәr bioloji üsullarla isidilir və dərinliyi 50-80 santimetr olur. Azərbaycan şəraitində bu parniklərin dərinliyinin 50-60 santimetr olması optimal hesab edilir. Standart olaraq hər parnik xəndəyinin uzunluğu 20-21 metr, xəndəyin eni isə 1,5 metr olur. Parnikin üstü çərçivə ilə örtülür. Standart çərçivənin uzunluğu 1,6 metr, еni isә 1,06 metr olur (Şəkil 3.12). əәrçivənin baş tərəfləri parnikin yan tirlərinin üzәrinə 5 santimetr kеçməlidir. Standart parnik çərçivəsi 4 qurşaqdan ibarətdir. Onun yan qurşaqları 6 santimetr, baş tərəf qurşaqları isә 4 santimetr qalınlığında taхta matеrialdan һazırlanır. Çərçivənin küncləri bir-birinə gеydirilmə üsulu ilCә birlәşdirilir ki, хəndəyin üstünə qoyduqda içəri һava daхil ola bilməsin. Çərçivə adi şüşə və ya qışı mülayim kеçən yərlərdə poliеtilеn pərdə ilә örtülür.

Bu tip parnikin üstün cəhəti ondadır ki, inşası və istifadəsi asan olub istismar müddəti bir qədər uzundur, ilin bütün fəsillərində istifadə oluna bilər. Mənfi cəhəti isə qrunt sularının torpaq səthinə yaxın olan yerlərdə rus parnikindən istifadə etməyin mümkün olmamasıdır. Xəndəkdə xəstəlik və ziyanvericilər yayıldıqda onlara qarşı mübarizə aparmaq çətin olur. Bu halda xəndəyi dağıtmaq və yerini dəyişmək lazımdır ki, bu da baha başa gəlir. Bu mənfi cəhəti aradan qaldırmaq və parnikin ömrünü uzatmaq üçün xəndəklərin kənarı beton, kərpic və ya daşla tikilir, altına isə sementdən suvaq çəkilir. Belə parniklərə gəmiricilər daxil ola bilmir.

Birtərəfə meyilli köçürülən parniklər (Şəkil 3.13) - bu parniklər yerüstü olub Paris parniki adlanır. Bu parniklərdən ilk dəfə parislilər istifadə etmişdirlər. Bu parniklər üçün xəndək qazılmır, parnik qurulacaq yerdə taxtadan hündürlüyü 0,4-0,6 metr, eni 1,5 metr, uzunluğu isə şəraitdən asılı olaraq 5, 8, 12, 16 və ya 20 metr çərçivənin eninə bərabər olan qutular düzəldilir. Qutular onların künclərində olan 15-20 santimetr uzunluğunda mıxçaların köməyi ilə torpağa bərkidilir. Belə parniklərdən Lənkəran zonasında da istifadə edilir, ancaq kənarları kubik daşları ilə hörülür. Bu tip parniklərin mailliyi xəndəkli rus parniki kimi şimaldan cənuba 5-7 dərəcə olmaqla, uzunluğu şərqdən qərbə doğru düzəldilir (Şəkil 3.13). Bu parniklərin içərisi və dörd kənarı isti peyinlə doldurulur. Bu qutuların 6 dənəsi bir parnik sərnəsini təşkil edir. Bu parnikin mənfi cəhəti ondan ibarətdir ki, xəndəkli parniklərə nisbətən 1,5 dəfə artıq peyin və ağac materialı tələb olunur, istiliyi çox saxlamır. Üstün cəhəti ondadır ki, qrunt suyunun səthə yaxın olan yerlərdə istifadəsi əhəmiyyətlidir, lazım gəldikdə başqa yerə asan köçürmək mümkündür və onları dezinfeksiya etmək olur.

İki tərəfə meylli yerüstü parnik - bu parnik tipi Belçika parniki adlanır. Adından məlum olduğu kimi bu parnik iki tərəfə mailli olur. Meyillikləri şərqdən qərbə, uzunluğu isə cənubdan şimala doğru olur.