| Praktiki tapşırıqlar və fəaliyyətlər

Praktik tapşırıq 1. Hər hansı bir bağçılıq təsərrüfatı seçin və həmin ərazinin torpaq-iqlim şəraitinin açıq və örtülü şəraitdə meyvə və ya tərəvəz bitkilərinin becərilməsi üçün nə dərəcədə əhəmiyyətli olduğunu təhlil edin.

Tapşırıq və fəaliyyətlər | Təlimat və tövsiyələr
Təsərrüfatın yerləşdiyi ərazinin relyefə görə coğrafi qiymətləndirilməsi | Təsərrüfatın düzən, dağlıq və ya dağətəyi zonada yerləşdiyini müəyyənləşdirin və becərilən bitkiyə görə uyğunluğunu qiymətləndirin. Sahənin maillik dərəcəsini təhlil edin, bağ salınması üçün nə dərəcədə əhəmiyyətli olduğunu müəyyənləşdirin. Ərazinin dəniz səviyyəsindən hansı hündürlükdə olduğunu araşdırın, bu hündürlüyün bitkinin inkişafına və məhsulun yetişmə müddətinə təsirini müqayisəli öyrənin. Təsərrüfatın yerləşmə vəziyyəti, nəqliyyat yoluna, şəhərlərə və satış bazarlarına yaxınlığını təhlil edin.
Bağçılıq təsərrüfatının torpaq şəraitinin qiymətləndirilməsi | Torpağın su-hava keçirmə qabiliyyətinin, strukturluğunun, sıxlığının əkiləcək meyvə və ya tərəvəz bitkiləri üçün əlverişliliyini araşdırın. Torpağın mexaniki (qranulometrik) tərkibinin əkiləcək meyvə və ya tərəvəz bitkiləri üçün uyğunluğunu təhlil edin. Əkin qatının qalınlığını müəyyənləşdirin. Torpağın kök yayılan qatlarında onun pH kəmiyyətini və duzluluq dərəcəsinin (şoranlıq) vəziyyətini öyrənin. Qrunt sularının yerləşmə səviyyəsinin bağ salınması üçün əlverişliliyini təhlil edin.
Bağçılıq təsərrüfatının yerləşdiyi ərazinin iqlim şəraitinin qiymətləndirilməsi | Vegetasiya dövründə yağıntıların orta aylıq və illik miqdarını təhlil edin. Aylar və il üzrə günün işıqlı saatlarının miqdarını öyrənin.