Fitoftora xəstəliyinə qarşı aşağıdakı kimyəvi dərmanlardan istifadə edilə bilər:
• 1 faiz Bordo mayesi;
• Polikarbatsin 80 faiz (2.4-3.2 kiloqram/hektar);
• Ridomil MS 72 faiz (0.8-1.0 kiloqram/hektar).

Bu preparatlardan biri ilə çiləmə aparılır. Çiləmədə 300-600 litr/hektar işçi məhlulundan istifadə edilir.

Yalançı unlu şeh - xiyardan başqa, bir sıra bostan bitkilərini də yoluxduran xəstəlik xiyar üçün xüsusilə təhlükəli hesab edilir. Xəstəliyin təsirindən bitkinin yarpaqları quruyaraq qonurlaşır.

Yalançı unlu şeh xəstəliyinə qarşı aşağıdakı kimyəvi dərmanlardan istifadə edilə bilər:

• 80 faiz Polikarbatsin (2.0-2.5 kiloqram/hektar);
• 60 faiz Arserid (2.5-3.3 kiloqram/hektar);
• 25 faiz Ridomil (0.8-1.0 kiloqram/hektar);
• 65 faiz Efal (2-3 kiloqram/hektar);
• 90 faiz mis-xloroksidi (2.4-3.2 kiloqram/hektar).

Bu preparatlardan biri ilə çiləmə aparılmalıdır. Çiləmədə 300-600 litr/hektar işçi məhlul sərf edilir.

Unlu şeh xəstəliyi - bostan bitkiləri ilə yanaşı, xiyarı daha çox sirayətləndirir. Xəstəliyin təsirindən bitkinin yarpaqlarında, saplaqda və tağın gövdəsində ağ örtük əmələ gətirir. Xəstəliyin xarakterik əlaməti odur ki, belə örtüyü əl ilə sildikdə onlar gedir. Xəstəliyin təsirindən bitkilər zəifləyir, əmələ gələn xiyar xırda olmaqla əmtəəlik keyfiyyətini itirir.

Unlu şeh xəstəliyinə qarşı aşağıdakı kimyəvi dərmanlardan istifadə edilə bilər:
• 5 faiz Bayleton (1-3 kiloqram/hektar);
• 70 faiz Topsin - M (0.8-1.0 kiloqram/hektar);
• 10 faiz Topaz (0.4-0.6 litr/hektar);
• 30 faiz Afuqan (0.7-1.4 litr/hektar);
• 20 faiz saprol (0.5-1.0 litr/hektar).

Bu funqisidlərdən biri ilə çiləmə aparılmalıdır. Çiləmədə 300-600 litr/hektar işçi məhlulu sərf edilir.

Tərəvəz bitkilərinə ən çox tütün tripsi, mənənələr, gənələr, tor gənəciyi, pambıq sovkası, kolorado böcəyi, ağqanadlı, danadişi və s. ziyan vurur.

Əksər tərəvəz bitkilərində mənənələrə, gənələrə, həmçinin, tripsə qarşı aşağıdakı kimyəvi dərmanlardan istifadə edilə bilər:

• Polo 500 (500 qram/litr Diafentiurom);
• ЭНЖИО 247 SC ( Tiametoksam 141 qram/litr + Lambda siqalotrin 106 qram/litr);
• Politrin 315 KA (Prefenofos 300 qram/litr və Lyambda siqalotrin 15 qram/litr);
• Karate K.E.;
• Nurelle-D;
• 40 faiz roqor (Bi-58 tərkibli, sərfiyyat: 1,5 qram/litr);