Bu karkas metal boru ilə də əvəz olunur və içərisindən isti su axıdılaraq havanı isidir. Əvvəllər istixanalar, adətən, şüşə materialla örtülüdür. Bunun üçün 4-7 millimetr qalınlığında şüşə lövhələrdən istifadə olunur. Son vaxtlar şüşə ilə bərabər, sintetik pərdələrdən də istifadə edilir.
3.2.3.1. Şüşə örtüklər

Hal-hazırda bu materialdan o qədər də geniş olmasa belə, istixanalarda istifadə edilir. Xüsusən, bu növ materialdan hal-hazırda həyətyanı sahələrdə qurulan kiçik ölçülü parnik və istixanalarda örtük materialı kimi istifadə edilir. Sovet dönəmində də istixanalarda çox geniş istifadə edilirdi. Burada qalınlığı 4 millimetr olan şüşədən istifadə edilir. İstifadə edilən şüşənin səthi nə qədər böyük olarsa, o zaman daha yaxşı işıq keçirmə qabiliyyəti olur, ancaq daha davamsız və sınması zamanı təmiri daha baha başa gəlir.

Şüşə materiallı örtüklərin əsas üstünlükləri:

- Yüksək işiq keçirmə qabiliyyətinə malikdir (94 faizədək);
- Uzunömürlüdür;
- İzolyasiya xassələri (qısa zamanda daxildə olan hava qızır və buna görə məhdud sayda bitkiləri becərmək olar);
- İstixana və parniklərdə istifadə edilən kimyəvi preparatlara və yuyucu ləvazimatlara qarşı dayanıqlıdır.

Şüşə materiallı örtüklərin əsas çatışmazlıqları:
• Daha dayanıqlı və yüksək keyfiyyətli konstruksiyaya ehtiyac yaranır, çünki şüşə ağır materialdır;
• Mexaniki təsirə məruz qaldıqda tez qırılır (dolu və ya qarın ağırlığına tab gətirmir);
• İnfraqırmızı şüaları keçirir, bu isə bitkilər üçün ziyandır;
• Qurulması peşəkarlıq tələb edir, uzunmüddətli bir işdir.

3.2.3.2. Plastik örtüklər Çox ucuz və asan əldə edilə bilən materialdır. Quraşdırılması və istifadəsi asandır. Plastik örtüklərin aşağıdakı növləri vardır: 1. Polietilen; 2. Polivinilxlorid; 3. Polikarbonat; 4. Dəmirlənmiş polietilen. Polietilen (Şəkil 3.27): • Çox nazik və davamsızdır; • Ucuz və tez əldə edilə biləndir; • İstifadəsi zamanı yüksək həssaslıq və diqqət tələb edir; • Əsasən, 1,2-3 metr enində satışda olur. | Şəkil 3.27. Polietilen