| Praktiki tapşırıqlar və fəaliyyətlər

Praktik tapşırıq 1. Meyvə-tərəvəz məhsullarının saxlanma zamanı təbii itki faizinin hesablanması

Tapşırıq və fəaliyyətlər | Təlimat və tövsiyələr
Soyuducu anbarda saxlanılan meyvə-tərəvəz məhsullarından nümunənin götürülməsi | Soyuducu anbara səfər edin. Orada saxlanılan meyvə-tərəvəz məhsullarından birini seçin. Seçdiyiniz məhsuldan onların qablaşdırılmasına uyğun olaraq nümunə üçün bir ədəd tara və ya yeşik götürün.
Məhsulun saxlanması zamanı təbii itki faizinin hesablanması | Tarada olan məhsulun saxlanmaya qoyulmazdan əvvəlki standart çəkisini öyrənin (soyuducu anbarda çalışan mütəxəssisdən soruşmaqla). Taranın və ya yeşiyin hazırki çəkisini müəyyən edin. Sonrakı çəki ilə əvvəlki çəki arasında olan fərqi (azalmanı) tapın. Alınan çəki fərqinə əsasən saxlama zamanı təbii itki faizini hesablayın (fərqin əvvəlki çəkiyə görə faizi).
Saxlamadan sonra xarab məhsulların miqdarının müəyyən edilməsi | Tarada olan meyvələri sayın. Onların içərisində olan xarab olan (kiflənmiş, çürümüş) və bürüşmüş meyvələrin sayını müəyyən edin. Tarada olan ümumi məhsula görə əmtəəlik (satışa yararlı) və xarab olan məhsulun faizlə miqdarını hesablayın.

Praktiki tapşırıq-1 yerinə yetirmək üçün yoxlama sualları:
İstifadə edilməli resurslar:

- Bir ədəd tarada və ya yeşikdə soyuducu anbarda saxlanılan meyvə və ya tərəvəz məhsulu;
- Məhsulu çəkmək üçün tərəzi;
- Qeydiyyat üçün kağız və qələm.