• Sineb (0.4 faiz məhlul);
• Kuprozan (0.4 faiz məhlul);
• Polikaarbatsin (0.4 faiz məhlul).

Bu preparatlardan biri hektara 1000-1200 litr su sərfiyyat norması ilə qarışdırılıb çiləmə aparılır.

Unlu şeh xəstəliyi - almanın birillik zoğlarını və yarpaqlarını şiddətli dərəcədə sirayətləndirir, çox vaxt yarpaqlar və zoğlar quruyub məhv olur.

Almanın unlu şehi, tumlu meyvə bitkilərinin pas xəstəliklərinə qarşı aşağıdakı kimyəvi dərmanlardan istifadə edilə bilər:

• Topsin-M (1.5 kiloqram/hektar);
• Saprol (1.5);
• Benlat (1.5 kiloqram/hektar);
• Euparen (2 kiloqram/ litr/hektar hektar).

Bu preparatlardan istifadə edilməsi məqsədəuyğundur. İşçi məhlulun sərfiyyat norması 1000-1200 litr/hektardır.

Hazırda bağçılıqda meyvə ağaclarına ən çox alma meyvəyeyəni, kaliforniya yastıcası ziyan vurur.

Alma meyvəyeyəni - alma, armud, gavalı, heyva və s. ağacların bar orqanlarını zədələyərək xeyli məhsul itkisinə səbəb olur.

Kaliforniya yastıcası - alma, armud, şaftalı, heyva, gavalı, gilas, gilənar, ərik, badam və s. ağacların cavan gövdəsini, budaqları, yarpağı, meyvələri sirayətləndirərək bitkinin şirəsini sorur.

Hər iki zərərvericiyə qarşı kimyəvi mübarizə məqsədilə aşağıdakı insektsidlər istifadə edilə bilər:

• Sumi-Alfa (0.6 litr/hektar);
• Karate (0.6 litr/hektar);
• Hostation (2.0 litr/hektar).

Bu preparatlardan birindən istifadə edilməsi məqsədəuyğundur. İşçi məhlulun hektara məsarif norması 1000 litr götürülür.

2.3.2. Tərəvəz bitkilərinin xəstəlik və zərərvericilərinə qarşı istifadə olunan kimyəvi dərmanlar

Hazırda tərəvəz bitkilərində, xüsusilə, pomidorda, badımcan və bibərdə fitoftora, xiyar, qabaq və digər bostan bitkilərində unlu şeh geniş yayılan xəstəliklərdən hesab edilir.

Fitoftora xəstəliyi - pomidor bitkisinin yarpaq, gövdə, saplaq və xüsusilə də, meyvələri daha çox bu xəstəliklə yoluxur. Xəstəlik meyvələrin yetişmə, saxlanma dövründə daha sürətlə inkişaf edir. Xəstəliyin cənub fitoftorası adlanan başqa bir forması bitkinin kökünü, gövdəni və meyvələri sirayətləndirir. Kök sistemi sirayətləndikdə köklər qaralır, çox zaman bu əlamətlər qaraayaq xəstəliyinə oxşayır.