Polivinilxlorid: Qiyməti polietilendən yüksək olmasına baxmayaraq, keyfiyyəti də polietilendən daha yüksəkdir; Gün ərzində toplanmış istini gecə boyu yaxşı saxlayır; İnfraqırmızı şüaların 95 faizini keçirmir və bitkiləri qoruyur; Düzgün istifadəsi zamanı 5-7 ilədək istifadə edilə bilir. Polikarbonat: Çox yüngüldür və bu baxımdan istifadəsi asandır; Plastikdir; Ölçüləri kifayət qədər böyükdür və bu öz növbəsində əlavə calaqlara ehtiyac yaratmır; Möhkəmdir (şüşə və polietileni bu cəhətdən üstələyir); İşıq şüasını yaxşı payladığına görə cavan bitkiləri istidən qoruyur və yandırmır; Əlverişsiz hava şərtlərinə dözümlüdür. | Şəkil 3.28. Polikarbonat

Hazırda istixana üçün istifadə edilən polikarbonat lövhələr 4 santimetr, 6 millimetr, 8 millimetr və 10 millimetr qalınlığında olur.

3.3. İstixana texnikası və avadanlıqları Hər bir müasir istiхana bitkilərin normal inkişafı üçün istilik, havalandırma, suvarma, bitkilərin qidalandırılması üçün gübrələmə və süni işıqlandırma sistemi ilə təchiz edilir. Həmin sistemlər müxtəlif cihaz, qurğu və aparatlardan təşkil olunur. Nəticədə istixana şəraitində əksər texnoloji proseslər avtomatlaşdırılmış olur. 3.3.1. İstixananın istilik sistemini təşkil edən əsas avadanlıqlar İstixananın istilik sistemi, onun iş prinsipi daha vacib məsələlər olduğuna görə bu haqda növbəti bölmələrdə ayrıca məlumat verilmişdir. Bu bölmədə yalnız istilik sistemini təşkil edən avadanlıqlar haqqında məlumat şərh olunur. | Şəkil 3.29. Müasir istilik sistemi ilə təchiz edilmiş istixana